b'\n_START_ARTICLE_\nL3/35\n_START_PARAGRAPH_\nL3/35 var en italiensk lett stridsvogn i bruk f\xc3\xb8r og under andre verdenskrig. L3/35 var en lett pansret to-manns stridsvogn med tandem maskingev\xc3\xa6r.\n_START_SECTION_\nUtvikling\n_START_PARAGRAPH_\nL3/35 ble utviklet med basis i importerte Carden Loyd tankette fra Storbritannia (kalt CV29 i italiensk tjeneste, CV st\xc3\xa5r for \xc2\xabCarro Veloce\xc2\xbb, \xc2\xabrask stridsvogn\xc2\xbb). Den f\xc3\xb8rste varianten ble tatt i bruk i 1933 under navnet CV-33, men ble oppgradert i 1935 og fikk nytt navn, CV-35. Navnet ble skiftet i 1938 til L3/35. Det var liten forskjell mellom CV-33 og L3/35.\n_START_SECTION_\nProduksjon\n_START_PARAGRAPH_\nMellom 2000 og 2500 L3-stridsvogner av forskjellige modeller og varianter ble bygget. De ble solgt til Afghanistan, Albania, Bolivia, Brasil, Bulgaria, Hellas, Irak, Republikken Kina, Ungarn, \xc3\x98sterrike og Nasjonalist Spania. En rekke erobrede L3-stridsvogner ble brukt av partisaner i Jugoslavia og Hellas. Etter 1941 ble endel L3-stridsvogner gitt til den tyske marionettestaten i Kroatia.\n_START_SECTION_\nTjenestehistorie\n_START_PARAGRAPH_\nI tillegg til \xc3\xa5 v\xc3\xa6rt i bruk i den andre italiensk-abessinske krig, den spanske borgerkrigen og den slovakisk-ungarske krig ble L3-stridsvognene brukt i omtrent alle italienske frontavsnitt._NEWLINE_Da Italia ble med i andre verdenskrig hadde den italienske h\xc3\xa6ren kun rundt 100 M11/39 stridsvogner i to panserbataljoner. L3-stridsvognen var derfor fremdeles hovedstridsvognen i den italienske h\xc3\xa6ren.'